CELEX: 32011D0454
Language: et
Date: 2011-07-22 00:00:00
Title: 2011/454/EL: Komisjoni rakendusotsus, 22. juuli 2011 , milles käsitletakse teatavaid kaitsemeetmeid seoses sigade klassikalise katkuga Leedus (teatavaks tehtud numbri K(2011) 5137 all)  EMPs kohaldatav tekst

23.7.2011   
            
            
               ET
            
            
               Euroopa Liidu Teataja
            
            
               L 193/50
            
         KOMISJONI RAKENDUSOTSUS,
   22. juuli 2011,
   milles käsitletakse teatavaid kaitsemeetmeid seoses sigade klassikalise katkuga Leedus
   (teatavaks tehtud numbri K(2011) 5137 all)
   (EMPs kohaldatav tekst)
   (2011/454/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Sigade klassikaline katk on kodu- ja metssigade populatsioone kahjustav nakkuslik viirushaigus, mis võib tõsiselt mõjutada seakasvatuse tulusust, tekitades häireid liidusiseses kaubanduses ja eksportimises kolmandatesse riikidesse.
            
         
               (2)
            
            
               Sigade klassikalise katku puhangu korral on oht, et haigusetekitaja võib levida teistesse seakasvatusettevõtetesse ja metssigadele. Seetõttu võib see elussigadega või neist saadud toodetega kauplemisel levida ühest liikmesriigist teistesse liikmesriikidesse ja kolmandatesse riikidesse.
            
         
               (3)
            
            
               Nõukogu 23. oktoobri 2001. aasta direktiiviga 2001/89/EÜ (ühenduse meetmete kohta sigade klassikalise katku tõrjeks) (3) on kehtestatud miinimummeetmed sigade klassikalise katku tõrjeks liidus. Direktiivi 2001/89/EÜ artikliga 9 on kõnealuse taudi puhangute korral ette nähtud kehtestada kaitse- ja järelevalvetsoonid, kus kohaldatakse artiklites 10 ja 11 osutatud meetmeid.
            
         
               (4)
            
            
               Leedu teatas komisjonile, milline on olukord liikmesriigi territooriumil sigade klassikalise katku osas, ning kehtestas direktiivi 2001/89/EÜ artikli 9 kohaselt kaitse- ja järelevalvetsoonid, kus kohaldatakse kõnealuse direktiivi artiklite 10 ja 11 kohaseid meetmeid.
            
         
               (5)
            
            
               Et ära hoida tarbetuid häireid liidusiseses kaubanduses ning ohtu, et kolmandad riigid võiksid kehtestada põhjendamatuid kaubandustõkkeid, on vaja koostöös asjaomase liikmesriigiga koostada liidu tasandil Leedus klassikalise sigade katku suhtes kehtestatud piirangutsoonide, s.o kaitse- ja järelevalvetsoonide (edaspidi „piirangutsoonid”) loetelu.
            
         
               (6)
            
            
               Seega tuleks käesoleva otsuse lisas esitada Leedus kehtestatud piirangutsoonide loetelu koos vastavate tsoonide kehtivusajaga.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Leedu tagab, et kaitse- ja järelevalvetsoonid, mis on kehtestatud direktiivi 2001/89/EÜ artikli 9 kohaselt, hõlmavad vähemalt käesoleva otsuse lisas loetletud piirkondi.
   Artikkel 2
   Käesolev otsus on adresseeritud liikmesriikidele.
   
      Brüssel, 22. juuli 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 316, 1.12.2001, lk 5.
   
      LISA
      
                  Leedus kehtestatud tsoonid
               
               
                  Artiklis 1 viidatud piirangutsoonid
               
               
                  Kohaldamise lõppkuupäev
               
            
                  Kaitsetsoon
               
               
                  Jonava linn ja järgmised 67 küla Kaunase maakonna Jonava vallas: Akliai, Barantiškiai (talu), Bazilionys, Beržynai (talu), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (talu), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (raudteejaam), Žeimiai asula, Žieveliškiai, Žvėrynai.
               
               
                  20. august 2011
               
            
                  Järelevalvetsoon
               
               
                  Jonava vald Kaunase maakonnas (välja arvatud kaitsetsooni kuuluv ala) ja järgmised 23 küla Kėdainiai vallas Kaunase maakonnas: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (talu), Stašaičiai, Slikiai, Slikiai (raudteejaam), Šilainiai, Šėta, Užkapiai ja Vainiūnai ja 5 küla Ukmergėsi vallas – Manteikiai, Marašuvkos, Tarakų, Paliesės, Reniūnų.
               
               
                  20. august 2011